แมวที่บ้านฉีควัคซีนพิษสุนัขบ้าแล้ว ผมเลี้ยงแมวแบบอิสระ แล้วแมวผมกินหนู บ้างทีก็กินเหลือซากทิ้งไว้ บ้างครั้งก็กินเหลือแต่หาง แล้วผมเล่นกับแมวแล้วแมวมากัดผมจะต้องไปฉีดพิษสุนัขบ้าไหมครับ
สวัสดีค่ะ จากที่เล่ามา หากแมวที่บ้าน ฉีดวัคซีนป้องพิษสุนัขบ้าไม่เกิน 1ปี กรณีนี้ ยังไม่จำเป็นต้องฉีดวัคซีนป้องกันพิษสุนัขบ้านะคะแต่ต้องพิจารณาการฉีดวัคซีนป้องกันโรคบาดทะยักค่ะความเสี่ยงต่อการติดเชื้อบาดทะยัก ได้แก่ แผลทิ่มตำด้วยวัสดุสกปรก แผลที่ปากแผลเล็ก แผลฉีกขาดปนเปื้อนเศษดินหิน หรือแผลจากสัตว์/คนกัด เป็นต้นแต่หาก เคยได้รับวัคซีนป้องกันโรคบาดทะยักครบ 3 เข็มและระยะเวลาหลังฉีดเข็มสุดท้ายอยู่ในช่วงน้อยกว่า 5 ปี จะยังไม่จำเป็นต้องฉีดวัคซีนป้องกันโรคบาดทะยักเพิ่มเติมแต่หากไม่ได้วัคซีนป้องกันโรคบาดทะยักตามเงื่อนไขข้างต้น แนะนำไปพบแพทย์เพื่อพิจารณาวัคซ๊นป้องกันโรคบาดทะยักนะคะนอกจากนี้แนะนำให้ดูแลทำความสะอาดแผลด้วยยาฆ่าเชื้อหรือทิงเจอร์ไอโอดีนวันละ 2ครั้ง หากแผลอักเสบ บวมแดง มีหนอง ควรไปพบแพทย์นะคะ